Debra Messing. Debra Lynn Messing (1968-yil 15-avgustda tugʻilgan) – amerikalik aktrisa. Nyu-York universitetining Tisch sanʼat maktabini tugatgandan soʻng, "Fox" telekanalining „Ned and Stacey“ (1995—1997) hamda "ABC" telekanalining „Prey“ (1998) teleseriallarida rol oʻynagan. Undan keyin "NBC" telekanalining „Will & Grace“ (1998—2006, 2017—2020) sitkomida interyer dizayner Grace Adler rolini oʻynagan. Ushbu filmdagi roli uchun yettita "Oltin globus" mukofotiga va „Komediya serialidagi eng yaxshi bosh rol aktrisasi“ nominatsiyasida beshta "Primetime Emmy" mukofotiga nomzod boʻlib, 2003-yilda bir marotaba "Primetime Emmy" mukofotini qoʻlga kiritgan. 2007-yildan 2008-yilgacha Messing „The Starter Wife“ televizion mini-serialida Gollivud kino magnatining sobiq rafiqasi Molly Kagan rolini oʻynagan. Bu roli uchun ikkita "Oltin globus", bitta "Primetime Emmy" hamda "Screen Actors Guild" mukofotiga uning nominatsiyasi qoʻyilgan. Shundan soʻng u "NBC" telekanalining „Smash“ (2012-2013) nomli musiqiy dramasida rol ijro etgan. 2017-yildan 2020-yilgacha Messing "NBC" telekanalda namoyish etiladigan „Will & Grace“ serialining uch faslida Grace Adler rolini yana ijro etgan va oʻzining ijrosi uchun toʻqqizinchi marotaba "Oltin globus" mukofotiga nomzodi qoʻyilgan. Messingning, shuningdek, „A Walk in the Cloud“ (1995), „Jesus“ (1999), „The Mothman Prophecies“ (2002), „Hollywood Ending“ (2002), „Along Came Polly“ (2004), „The Wedding Date“ (2005), „Lucky You“ (2007), „The Women“ (2008), „Nothing Like the Holidays“ (2008), „Searching“ (2018) va „13: The Musical“ (2022) kabi filmlarda ham rol ijro etgan hamda „Garfield“ (2004) va „Ov mavsumi“ (2006) kabi animatsion filmlarga ovoz bergan. Hayoti. Messing Nyu-Yorkning Bruklin shahrida, professional qoʻshiqchi, bankir, sayohat va koʻchmas mulk agenti boʻlib ishlagan Sandra (Simons) va kostyumlar uchun zargarlik buyumlari qadoqlari ishlab chiqaruvchisi Brayan Messinglar oilasida tugʻilgan. Ularning yahudiy ajdodlari Rossiya va Polshadan koʻchib kelishgan. Messing maʼlum bir yoshga yetganida u bilan „Bat Mitzva“ marosimi oʻtkazilgan. Uch yoshga toʻlganida esa ota-onasi va akasi Brett bilan birgalikda Rod-Aylendning East Greenwich shahriga koʻchib oʻtgan. Messingning ota-onasi uning aktrisa boʻlish niyatini qoʻllab-quvvatlagan boʻlsalar-da, ular karyera sifatida aktyorlikka qaror qilishdan oldin uni liberal sanʼat taʼlimini tugatishga undashgan. Ularning maslahatiga koʻra, u Brandeis universitetiga oʻqishga kirgan. Messing u yerda ota-onasining xohishlariga koʻra, kurslarni toʻrtdan uch qismini teatr va aktyorlikka oid boʻlmaganlaridan tanlagan. 1990-yilda Brandeisni teatr sanʼati boʻyicha sanʼat bakalavri diplomi bilan tugatganidan soʻng, Nyu-York universitetining aktyorlik dasturiga oʻqishga kirgan. Ushbu dasturga har yili 16 nafar yangi talaba qabul qilinar edi. Messing bu yerda uch yil oʻqib, tasviriy sanʼat magistri darajasini olgan. Shaxsiy hayoti. Messing aktyor va ssenariynavis Daniel Zelman bilan 1990-yilda Nyu-York universitetida tanishgan. Ular 2000-yil 3-sentyabrda turmush qurishgan va Manhattanda yashashgan. 2004-yil 7-aprelda ularning o‘g‘li, Roman dunyoga kelgan. 2011-yil dekabr oyida u va eri 11 yillik nikohdan so‘ng ajralishga qaror qilishgan Messing filed for divorce on June 5, 2012. Messing 2012-yil 5-iyunda ajrashish uchun ariza bergan va ajralish 2016-yil 1-martda rasman qayd etilgan. Messing hamkasbi Will Chase bilan 2011-yil oxiridan 2014-yil oktyabrigacha uchrashib yurgan. Messing Demokratlar partiyasini qo‘llab-quvvatlaydi. 2018-yilda u Mandana Dayani bilan birga saylovchilarni qo'llab-quvvatlashga qaratilgan maxsus harakatga asos solgan. 2021-yilda Gruziyada bo‘lib o‘tadigan saylovlardan oldin Messing o‘zining Instagram sahifasida kuzatuvchilarini "VoteRiders" tashkilotiga yo‘naltiruvchi xabar joylashtirgan. Bu xabarda ovoz berish uchun zarur bo‘lgan ID hujjatlari haqidagi ma’lumotlar va ularni olishda ko‘rsatiladigan yordam haqida axborot berilgan.